Teodoras Sanguška

Teodoras Sanguška (apie 1500–1547 m. lapkritis) – Voluinės Vladimiro seniūnas (1531–1547 m.), vėliau Vinycios ir Braclavo (1544–1547 m.), Voluinės žemės maršalka (1535–1547 m.), kovojo prieš Krymo totorius.

Biografija 
Gimė apie 1500 metus kunigaikščių šeimoje. Tėvas – kunigaikštis Andrejus Aleksandrovičius Sanguška (?–1534), šeimoje buvo septyni vaikai.

Gynė stačiatikybę, buvo mecenatu daugelio šventyklų senojo Vladimiro, Bresto, Kijevo, Vilniaus, Lucko. Fundavo Šv. Mikalojaus Milecko vienuolyną, globėjas Vidubicko ir Zimnensko vienuolynų Kijeve. Palaidotas Kijevo Pečersko Lavros vienuolyne. Valdė Karasino kaimą, kurį nupirko iš Ptro Baevskio.

Šeima 

 Žmona – Ana Jovanovna Brankovič (?–1578), iš Brankovičių giminės.
 Sūnūs – Dimitras (m. 1555 sausį), Andrejus, Romanas (1537–1571).
 Dukterys – Teodora, Marina, Barbora.

Išnašos

Literatūra 
 Wolff J. Kniaziowie Litewsko-Ruscy od końca czternastego wieku. – Kraków, 1895.

Nuorodos 
 Sanguszko family
 The Brankovici

Teodoras
Braclavo seniūnai
Vladimiro seniūnai
Vinycios seniūnai